
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE
privind aprobarea operaţiunii de sistare a apartamentării imobilului înscris în CF nr.410269 Timişoara cu nr. cadastral 410269, CF vechi 1002 Timişoara nr. top.vechi 1032-1033/1 situat pe str. Gheorghe Lazăr nr.14 în vederea reapartamentării. 


1. Descrierea situaţiei actuale 
	Imobilul  care face obiectul  acestui proiect  aparține intravilanului   Municipiul Timişoara,  conform PUG aprobat prin HCL nr.157/2002 prelungit prin HCL nr.131/2017, fiind situat pe str. Gheorghe Lazăr nr.14,  identificat prin documentația cadastrală  întocmită de S.C. AB-CAD S.R.L. imobil înscris în CF nr. 410269 Timişoara cu nr.cadastral 410269, CF vechi nr.1002 Timişoara nr. top.vechi 1032-1033/1  proprietatea Minicipiului Timişoara-Domeniu Privat cotă 103/522 şi Statul Român în folosinţa Primăriei Municipiului Timişoara cotă 17/522, 16/522 şi 16/522 asupra terenului, Agenţia pentru Dezvoltare Regională a Regiunii de Vest asupra construcţiilor şi cota 206/522, 75/522 şi 138/522 asupra terenului.
 	Identificarea limitei de proprietate a fost realizată de către  S.C. AB-CAD S.R.L. pe baza măsurătorilor topografice.
	
2. Schimbări preconizate şi rezultate aşteptate
	Scopul prezentei documentaţii de sistare a apartamentării este reglementarea situaţiei juridice a construcţiilor şi a terenului prin întocmirea unei documentaţii de reapartamentare a acestui imobil şi înscrierea geometriei imobilului în cartea funciară, conform  proprietăţii şi folosinţei  respectivului imobil
 
3. Alte informaţii
	Se va lua în considerare documentaţia întocmită de  S.C. AB-CAD-S.R.L.  proiect nr. 5/2019. 

4. Concluzii
	Având în vedere cele prezentate mai sus, considerăm  necesară şi oportună aprobarea operaţiunii de sistare a apartamentării imobilului înscris în Cf nr. 410269 Timişoara cu nr.cadastral 410269 CF vechi 1002 Timişoara nr.top.vechi 1032-1033/1, situat în Timişoara str. Gheorghe Lazăr nr.14. 

